**O projektu:**Ovim projektom želimo razviti suradnju učitelja i učenika prvih razreda osnovne škole koji u novoj školskoj godini započinju rad po novim predmetnim kurikulumima. Želimo ih osnažiti u primjeni digitalnih alata u nastavi te potaknuti na međusobnu suradnju i razmjenu iskustava. Polazište u planiranju aktivnosti su ishodi učenja koje želimo ostvariti kroz sve nastavne predmete i sve međupredmetne teme.
Naglasak je na suvremenim metodama poučavanja, aktivnom učenju, radionicama, učenju istraživanjem i rješavanjem problema te primjeni različitih vrsta igara u nastavnim / projektnim aktivnostima.

**CILJEVI:**Učenici će steći znanja, vještine i stavove kojima će jačati samopouzdanje, razumjeti druge i surađivati s njima, razvijati kritičko mišljenje, određivati svoje izbore te biti svjesni odgovornosti i uzročno-posljedičnih veza, s posebnim naglaskom na sigurnost u neposrednom i virtualnom okruženju.

**RADNI POSTUPAK:**Osnivači projekta dogovorili su projektne aktivnosti koje počinju u kolovozu, a trajat će do kraja školske godine. U projekt će se uključiti i svi učitelji koji iskažu interes.
Projektne aktivnosti su dogovorene okvirno, tematski, a konkretizirat će se tijekom rada na projektu, uvažavajući prijedloge i ideje ostalih projektnih partnera.

**Projekt počinje 1.8.2019. a traje do 31.8.2020.**
KOLOVOZ: priprema projekta i planiranje aktivnosti, priprema svečanog dočeka prvoškolaca
RUJAN: Ja i drugi
LISTOPAD: Darovi oko nas
STUDENI: Naša škola
PROSINAC: Na putu
SIJEČANJ: U mom domu
VELJAČA: Na mreži
OŽUJAK: Planiramo
TRAVANJ: U prirodi
SVIBANJ: Pred sobom
LIPANJ: Žanjemo

**OČEKIVANI REZULTATI**: Razne vrste materijala i pisanih scenarija kao podrška za provedbu aktivnostima te prikaz ostvarenja i rezultata rada u učionicama.